יהודה אבנר

יהודה אבנר (30 בדצמבר 1928 - 24 במרץ 2015) היה דיפלומט ישראלי, יועצם של חמישה ראשי ממשלה ישראלים, כיהן כשגריר ישראל בבריטניה, אירלנד ובאוסטרליה.

קורות חיים 
אבנר נולד בשם לורנס האפנר (Lawrence Hafner) במנצ'סטר שבאנגליה, שם היה חבר בתנועת בני עקיבא. בנובמבר 1947 עלה לארץ ישראל ונלחם במערכה על ירושלים במלחמת העצמאות. היה ממקימי קיבוץ לביא בגליל התחתון. נישא למימי, אחותה של , שנהרגה כשלחמה ברובע היהודי בירושלים, בעת מלחמת העצמאות. היה אב לארבעה ילדים. בראשית שנות ה-50 שימש שליח של בני עקיבא באנגליה. כשחזר לישראל אחרי השליחות שב לקיבוץ לביא, אולם אשתו לא הסכימה לנתק בינה לבין בנה ולכן הם עזבו את הקיבוץ. תחילה עבד אבנר כעיתונאי, וב-1958 הצטרף למשרד החוץ. מיד לאחר מלחמת ששת הימים יצא לארצות הברית לשמש קונסול לענייני הסברה של ישראל בניו יורק. בהמשך עבר לשמש יועץ לענייני הסברה בשגרירות ישראל בוושינגטון. בשנת 1974 היה ראש הלשכה ליחסי חוץ במשרד החוץ. 

אבנר כיהן כמזכיר ויועץ של ראשי הממשלה לוי אשכול, גולדה מאיר ויצחק רבין. בתפקידו אצל רבין היה יועץ לענייני תפוצות וכותב נאומים, השתתף בשיחות על הסכם הביניים בין ישראל למצרים 1975 והיה חבר בוועדה משותפת של ישראל ונציגי יהודת ארצות הברית שדנה בעלייה מברית המועצות.

לאחר המהפך נשאר כיועץ של מנחם בגין, שימש יועצו לענייני יהדות התפוצות, רושם שיחות דיפלומטיות ומנסח התכתבות דיפלומטית של ראש הממשלה מנחם בגין. בגין נהג לכנות אותו "שקספיר שלי". בין השאר, הכין אבנר את הנאום שנשא בגין בחתימת הסכם השלום בין ישראל למצרים.

ב-1983 מונה לשגריר ישראל בבריטניה ולצורך כך ויתר על אזרחותו הבריטית. הוא כיהן בתפקיד עד 1988, ובמקביל כיהן כשגריר לא תושב באירלנד. על תקופת כהונתו בלונדון נכתב במעריב: "כאשר אבנר, חובש הכיפה, שב ללונדון כשגריר, לא התקשה למצוא שפה משותפת עם אנשי הקהילה. הוא קרבם אליו והצליח ליצור תחושת שייכות בין הקהילה לשגרירות." בשובו לישראל כיהן כמפקח הכללי על שירות החוץ. בשנים 1992 עד 1995 כיהן כשגריר ישראל באוסטרליה.

ב-1995 נוסדה על שמו קתדרה לדת ומדינה באוניברסיטת בר-אילן.

הוא כיהן כעמית מחקר במרכז הירושלמי לענייני ציבור ומדינה וכמנהל פרויקט שמטרתו אספקת פרספקטיבות מעמיקות על המזרח התיכון לקהל בריטי ואירופאי.

אבנר נפטר ב-24 במרץ 2015 מסרטן.

ספריו
 The young inheritors: a portrait of Israel's children (1982)
 The Prime Ministers: An Intimate Narrative of Israeli Leadership (2010), גרסה בעברית משנת 2018 יצאה בהוצאת טובי (אדוני ראש הממשלה: מאחורי הקלעים של הנהגת ישראל)
 The Ambassador (2015; נכתב עם מאט ריס ; פורסם לאחר מותו)

קישורים חיצוניים
 
 Obama Peace Tips -- Throw Pens, Grit Teeth, Mind Sabbath: Books, אתר בלומברג, 7 בספטמבר 2010
 הקתדרה לדת ומדינה ע"ש יהודה אבנר, אוניברסיטת בר-אילן
 
 Bibi-Obama Drama Is Nothing New, Avner Says, thejewishweek.com 29 בספטמבר 2010
 אחווה יהודית , ביקורת על ספרו של יהודה אבנר באתר מגזין מראה
 
 
 
 

 Yehuda Avner, Ambassador and Advisor, Dies at 86, The Jewish Journal, Mar. 23, 2015
 Avi Lewis, Yehuda Avner, diplomat and political icon, dies at 86, The Times of Israel, March 24, 2015
 Renee Ghert-Zand, Yehuda Avner, a devoted public servant who lived Israel’s history, The Times of Israel, March 24, 2015
 Greer Fay Cashman, Yehuda Avner, speechwriter and advisor to Israeli prime ministers dies at 86, The Jerusalem Post, 03/24/2015
 The Associated Press, Yehuda Avner, Aide to Israeli Leaders and Memoirist, Dies at 86, The New York Times, March 25, 2015
 Michael Freedland, Yehuda Avner obituary, The Guardian, 29 March 2015
 Yehuda Avner, Israeli diplomat - obituary, The Telegraph, 31 Mar 2015
 Yehuda Avner, The Independent, 05/04/2015
 Asher Cailingold, Yehuda Avner (1928–2015), Israel Journal of Foreign Affairs, 16 Jul 2015

הערות שוליים

ישראלים ילידי אנגליה
כותבי נאומים ישראלים
מייסדי קיבוצים
עובדי משרד ראש הממשלה
סגל המרכז הירושלמי לענייני ציבור ומדינה
שגרירי ישראל באוסטרליה
שגרירי ישראל באירלנד
שגרירי ישראל בממלכה המאוחדת
יהודים הקבורים בהר המנוחות
לביא (קיבוץ): אישים
בוגרי בני עקיבא
ישראלים שנפטרו מסרטן
ישראלים שנולדו ב-1928
ישראלים שנפטרו ב-2015